เช็กสถานะเราไม่ทิ้งกัน ขั้นตอนไม่ยุ่งยาก แนะทางแก้คนที่ยังไม่ได้เงิน 5000
วิธีตรวจสอบสถานะ เราไม่ทิ้งกัน ขั้นตอนไม่ยุ่งยาก เพียงกรอกข้อมูลผ่าน www.เราไม่ทิ้งกัน.com สำหรับคนที่ยังไม่ได้รับเงินเยียวยา 5000 บาท สามารถร้องทุกข์ได้จนถึงวันที่ 15 พ.ค.นี้จากกรณีรัฐบาลเปิดมาตรการเยียวยาลูกจ้างชั่วคราว อาชีพอิสระ นอกระบบประกันสังคม ที่ได้รับผลกระทบจากเชื้อไวรัส โควิด-19 จะได้รับเงินสนับสนุนรายละ 5000 บาทต่อเดือน โดยต้องลงทะเบียนผ่านเว็บไซต์ www.เราไม่ทิ้งกัน.com เท่านั้น ซึ่งล่าสุดได้ปิดการลงทะเบียนขอรับสิทธิ์ไปแล้ว แต่ยังเปิดเว็บให้ตรวจสอบสถานะ ยกเลิกการลงทะเบียน เปลี่ยนแปลงข้อมูลการรับเงิน และยื่นข้อมูลเพิ่มเติมได้ทางด้าน กระทรวงการคลัง เปิดเผยความคืบหน้ามาตรการเยียวยา 5000 บาท โดยระบุว่า มีผู้ผ่านเกณฑ์แล้ว 14.0 ล้านคน คาดว่าจะสามารถจ่ายเงินเยียวยาให้ได้ทั้งหมดภายในสัปดาห์นี้ขณะที่ กลุ่มขอข้อมูลเพิ่มเติม มีผู้มาให้ข้อมูลเพิ่มเติมแล้ว 6.1 ล้านคน ยังขาดอีก 4 แสนคน โปรดมาให้ข้อมูลเพิ่มเติมเพื่อประโยชน์ในการรับสิทธิ์ เงินมาตรการเยียวยา 5000 บาท อย่างรวดเร็วอย่างไรก็ตาม กระทรวงการคลัง ได้ขยายเวลารับเรื่องร้องเรียนทุกข์ ตามมาตรการเยียวยา 5000 บาท ที่กรมประชาสัมพันธ์ ตั้งแต่วันนี้จนถึงวันที่ 15 พ.ค. 2563 (เว้นวันหยุดราชการ) ตั้งแต่เวลา 08.00-18.00 น.สำหรับวิธีตรวจสอบสถานะ ว่าได้รับเงินมาตรการเยียวยา 5000 บาท หรือไม่ได้ เพียงทำตาม 3 ขั้นตอนต่อไปนี้1. เข้าไปที่ www.เราไม่ทิ้งกัน.com2. เลือกเมนู ตรวจสอบสถานะ (แถบสีเทา) หรือ (คลิกที่นี่)3. กรอกข้อมูลส่วนตัว อาทิ หมายเลขบัตรประจำตัวประชาชน หมายเลขโทรศัพท์ และ วัน/เดือน/ปีเกิดทั้งนี้ สำหรับท่านที่ได้รับสิทธิ์ แต่ โอนเงินไม่สำเร็จ เนื่องจากบัญชีธนาคารถูกปิด บัญชีไม่มีการเคลื่อนไหวนานเกิน 1 ปี ชื่อบัญชีไม่ตรงกับชื่อที่ลงทะเบียน เลือกรับโอนเงินผ่านพร้อมเพย์ แต่ยังไม่ได้ผูกพร้อมเพย์ เข้ามาแก้ไขข้อมูลบัญชีแล้ว แต่ใส่ข้อมูลไม่ถูกต้องอย่างไรก็ตาม แนะนำให้ทำการ ผูกบัญชีพร้อมเพย์กับเลขบัตรประชาชน สำหรับกลุ่มโอนเงินไม่สำเร็จ โดยจะมีการโอนเงินทุกสัปดาห์ในวันอังคาร โดยสามารถผูกบัญชีพร้อมเพย์กับหมายเลขบัตรประชาชนผ่าน Mobile Banking หรือ ตู้ ATM ได้ทุกธนาคารที่ท่านมีบัญชี โดยไม่ต้องเดินทางไปสาขาธนาคาร.
วิธีตรวจสอบสถานะ เราไม่ทิ้งกัน ขั้นตอนไม่ยุ่งยาก เพียงกรอกข้อมูลผ่าน www.เราไม่ทิ้งกัน.com สำหรับคนที่ยังไม่ได้รับเงินเยียวยา 5000 บาท สามารถร้องทุกข์ได้จนถึงวันที่ 15 พ.ค.นี้
เราไม่ทิ้งกัน,ลงทะเบียนเราไม่ทิ้งกัน,www.เราไม่ทิ้งกัน.com,เงินเยียวยา 5000 บาท,ตรวจสอบสถานะเราไม่ทิ้งกัน,สถานะเราไม่ทิ้งกัน,ลงทะเบียนรับเงิน 5000